“เมืองไทยประกันภัย” ยืนยันคุ้มครองทุกกรมธรรม์ “โควิด-19”
“มาดามแป้ง” ยืนยัน “เมืองไทยประกันภัย” คุ้มครองทุกกรมธรรม์ “โควิด-19” หวังช่วยเหลือแบ่งเบาความเดือดร้อนของลูกค้า
16 ก.ค. 2564

เนื่องด้วยสถานการณ์การแพร่ระบาดของไวรัสโควิด-19 ที่รุนแรงในปัจจุบัน จนสร้างผลกระทบวงกว้างในทุกธุรกิจ บริษัท เมืองไทยประกันภัย จำกัด (มหาชน) ขอยืนยันในการให้ความคุ้มครองลูกค้าประกันโควิด-19 ทุกแผนตามเงื่อนไขของกรมธรรม์ โดยพร้อมให้การดูแลลูกค้าอย่างเต็มความสามารถ เพื่อช่วยเหลือแบ่งเบาความเดือดร้อนของลูกค้าทุกท่าน ให้อุ่นใจแม้อยู่ในสถานการณ์อันยากลำบาก
ด้าน นางนวลพรรรณ ล่ำซำ กรรมการผู้จัดการ และประธานเจ้าหน้าที่ บริษัท เมืองไทยประกันภัย จำกัด (มหาชน) เปิดเผยว่า สำหรับลูกค้าของเมืองไทยประกันภัย ทั้งรายใหม่และต่ออายุที่ถือกรมธรรม์ประกันภัยไวรัสโคโรนา 2019 (Covid-19) ขอให้ทุกท่านอุ่นใจและมั่นใจว่าเรายังพร้อมดูแลและให้ความคุ้มครองตามเงื่อนไขกรมธรรม์ประกันภัย ขอให้ทุกท่านรักษาสุขภาพและเราจะผ่านวิกฤตนี้ไปด้วยกัน